फैशन है कि हर दिन बदलता है. अगर आप टीवी देखती हैं तो देख ही रही होंगी कि इन दिनों मिरर ज्वेलरी या अफगानी ज्वेलरी का बहुत क्रेज है. इस ज्वेलरी की सबसे बड़ी खासियत होती है इसका हर ऑउटफिट के साथ मैच हो जाना. जी हाँ, आप चाहे सूट पहनें या साड़ी, इस ज्वेलरी को आप बहुत आसानी से कैरी कर सकती हैं. जीन्स कुरता के साथ भी ये ज्वेलरी उतनी ही स्टाइलिश लगती है जितनी मिडी या मैक्सी ड्रेस के साथ. कुल मिला कर बात ये है फैशन के साथ कदमताल करने के लिए आपके पास भी अफ़ग़ान मिरर ज्वेलरी का एक सेट तो होना ही चाहिए. हालाँकि आपको इसे पहनते वक़्त इस बात का ज़रूर ध्यान रखना होगा कि आपकी ड्रेस, मेकअप और ओकेजन के हिसाब से ही आपको ज्वेलरी पीस कैरी करने हैं. सभी चीजें एक साथ पहन कर आपको असहज और अजीब भी लग सकता है. आप हल्का फुल्का लुक पसंद करती हैं तो रिंग, नेकलेस या एअरिंग्स में से कोई भी एक चीज अपनी पसंद क हिसाब से कैरी कर सकती हैं. फिर देखिये कैसे आपकी खूबसूरती में चार चाँद लगते हैं.